Lisen Ugland Bergshaven

Lisen Ugland Bergshaven (1919–2017) var en norsk kulturpersonlighet og velgjører for kulturlivet og å ta vare på historien.

Hennes foreldre var Sara «Sarita» Ugland og skipsreder Johan Milmar Ugland, som i mellomkrigsårene stiftet Uglands Rederi. Hun begynte å studere jus på Universitetet i Oslo, men avsluttet studiene etter å ha truffet bakermester Bjarne Bergshaven som hun giftet seg med. Selv ble hun sekretær for sine brødre i rederiet og interiørarkitekt for skipene.Jostein Blokhus: En kvinne med sterkt engasjement Omtale i anledning 90-årsdagen i Fædrelandsvennen idag 4. november 2009 side 13.

Hun var i 25 år styreleder for Ibsenhuset og Grimstad bymuseum, og har tatt en rekke initiativ for kulturminnevern og kulturformidlingsprosjekter i Grimstad.

Det var Lisen som bekostet gjenoppførelsen av Reimanns apotek, som var Henrik Ibsens første oppholdssted i Grimstad, 1843-46.

Hun fikk i 1987 Aust-Agder fylkes kulturpris og i 2002 ble hun hedret med Grimstad kommunes kulturpris. I Ibsenåret 2006 utga Byselskapet en artikkelsamling for å hylle Lisen for sin store innsats for Grimstad by gjennom mange år.

 Referanser 

 Litteratur 
 Karin Engh (red): Til Lisen – og Ibsen : Lisen Ugland Bergshaven kulturambassadør og Ibsenentusiast. Grimstad 2006. ISBN9788299293266

 Eksterne lenker 
 Artikkel i Grimstad Adressetidende

Kategori:Aust-Agder fylkes kulturpris
Kategori:Personer fra Grimstad kommune
Kategori:Ugland